section_heading: Aluzije
paragraph_text: Linus, lik Matta Damona, u sceni s Dannyjem, Rustyjem i organizatorom pljačke Matsuijem (Robbie Coltrane), citira stihove klasične pjesme Led Zeppelina, "Kashmir". Ova trojica izgovaraju naizgled nerazumljive rečenice; Linus, ne znajući što bi odgovorio, počne citirati pjesmu, rekavši, "Dopusti da mi sunce obasja lice. Snove da mi ispune zvijezde. Putnik sam kroz vrijeme i prostor. Da bih bio gdje sam bio." Kasnije mu Danny i Rusty kažu da bi ono što je on rekao kodirano značilo da je Linus nazvao Matsuijevu nećakinju kurvom, i to jeftinom, prikovanom za krevet zbog bolesti koju neće ni spominjati. Međutim, kasnije se otkriva da su se samo šalili na Linusov račun.